والله انا مبهورة بموهبتك الرائعة ماشاءالله كل الفنون محببة الى قلبك وتبدعين بيها
جدا جدا حبيت طريقتك بصنع لوحات من الورق والكارتون وانطت نتائج رائعة بس لو مصوّرة اللوحة شوية من الجانب كان انطت انعكاس الالوان الحقيقي وياريت تصوريها جانبيا يعني تاخذين زاوية 30 او 20 مو اكثر لان البطات والذهبي انظلموا اذا شفتي عندج خلك ياريت تصوريها مرة ثانية لان جدا جدا عجبتني بس معرفت نتيجة اللون الذهبي على اللوحة.
أما بالنسبة لقصة اللوحة للاسف ماحصل من السيدة الي ادعت انها مشتريتها لكن ماكان منك السكوت ابدا عن هذا الخطأ المتعمد خصوصا العمل الفني يعتبر نتاج جهد ووقت ومال بالنتيجة هو جزء من روح صانع اللوحة ،،ياصغيرتي كان لازم تحرجيها مثل مااستهانت بجهودج
بعدين انتي ليش متوقعين اعمالج اي خليها بصمة اني ماكو لوحة ارسمها الا واوقع عليها حتى لو بقت معلكة فقط على جدار بيتي
اخيرا حبيبة رجائي استمري بعمل هذا النوع من اللوحات لان وبدون مجاملة اشوفج جدا جدا مبدعة وننتظر لوحة جديدة
محبتي